
Σκοπός
Η διαδικασία περιγράφει τον τρόπο με τον οποίο διενεργείται η συνεχής παρακολούθηση και ενημέρωση για νέες απαιτήσεις συμμόρφωσης, προσδοκίες και βέλτιστες πρακτικές από την Σύγκλητο/Συμβούλιο Διοίκησης του Πανεπιστημίου, κατά την οποία εξετάζεται συνολικά η καταλληλότητα, η επάρκεια και η αποτελεσματικότητα των Πολιτικών και Διαδικασιών προστασίας προσωπικών δεδομένων. Οι απαραίτητες ενέργειες για την επίτευξη των ανωτέρω είναι:
· Η ενημέρωση για το ισχύον νομικό και κανονιστικό πλαίσιο που αφορά την προστασία των δεδομένων προσωπικού χαρακτήρα φυσικών προσώπων, με σκοπό να εξασφαλιστεί η πλήρης αναγνώριση των νομικών, ρυθμιστικών και κανονιστικών απαιτήσεων στις οποίες πρέπει να συμμορφωθεί το Πανεπιστήμιο.
· Η διενέργεια εσωτερικών επιθεωρήσεων
· Η διαχείριση αστοχιών – προληπτικές ενέργειες 
· Η μέτρηση της απόδοσης – στοχοθεσία
· Η διενέργεια συμβουλίου με σκοπό την ανασκόπηση των Πολιτικών και Διαδικασιών προστασίας προσωπικών δεδομένων.



Μέθοδος
Α. Παρακολούθηση Νομικού και Κανονιστικού Πλαισίου
1. Παρακολούθηση νομικού & κανονιστικού πλαισίου 

Νομική Υπηρεσία, Yπεύθυνος Προστασίας Δεδομένων
Μητρώο νομικών/κανονιστικών απαιτήσεων

3. Επικαιροποίηση εγγράφων-λήψη αναγκαίων μέτρων συμμόρφωσης

Νομική Υπηρεσία, Yπεύθυνος Προστασίας Δεδομένων
Προϊστάμενοι Διευθύνσεων/Τμημάτων, Δεδομένων

2. Ενημέρωση εμπλεκομένων

Νομική Υπηρεσία, Yπεύθυνος Προστασίας Δεδομένων
Εσωτερική αλληλογραφία, email


 
Αρχή
Τέλος










	


	

Β. Διενέργεια εσωτερικών επιθεωρήσεων
1. Προγραμματισμός και προετοιμασία επιθεωρήσεων

Υπεύθυνος Προστασίας Δεδομένων
 Προγραμματισμός Επιθεωρήσεων

Αρχή
2. Διενέργεια Επιθεωρήσεων

Εσωτερικός Επιθεωρητής
 
3. Καταγραφή αποτελεσμάτων

Εσωτερικός Επιθεωρητής, 
Υπεύθυνος Προστασίας Δεδομένων, 
Αναφορά Επιθεώρησης, Αναφορά Μη Συμμορφώσεων (ΜΗΣ),  
 Διαχείριση Αστοχιών - Ενέργειες Βελτίωσης
4. Αναφορά στη Διοίκηση
Υπεύθυνος Προστασίας Δεδομένων

Τέλος



Γ.Διαχείριση αστοχιών – προληπτικές ενέργειες
1. Εμφάνιση και καταγραφή αστοχίας

Υπεύθυνος Προστασίας Δεδομένων,
Διαχείριση Αστοχιών – Ενέργειες Βελτίωσης
3. Αντιμετώπιση αστοχίας – διόρθωση

Υπεύθυνος Προστασίας Δεδομένων,
Διεύθυνση Μηχανοργάνωσης
 Διαχείριση Αστοχιών – Ενέργειες Βελτίωσης
[bookmark: _Hlk530657545]2. Διερεύνηση αιτιών

Υπεύθυνος Προστασίας Δεδομένων,
Διεύθυνση Μηχανοργάνωσης
 Διαχείριση Αστοχιών – Ενέργειες Βελτίωσης
Αρχή
Τέλος
4. Ανάγκη λήψης διορθωτικών και προληπτικών ενεργειών

Υπεύθυνος Προστασίας Δεδομένων,
Διαχείριση Αστοχιών – Ενέργειες Βελτίωσης
5. Υλοποίηση διορθωτικών και προληπτικών ενεργειών

Εργαζόμενοι, 
Υπεύθυνος Προστασίας Δεδομένων, 
ΔΙενυθυνση Μηχανοργάνωσης
6. Αξιολόγηση αποτελέσματος 

Υπεύθυνος Προστασίας Δεδομένων
Σύγκλητος
Διαχείριση Αστοχιών – Ενέργειες Βελτίωσης

























Δ. Μέτρηση απόδοσης – στοχοθεσία
1. Προσδιορισμός Κρίσιμων Παραγόντων Επιτυχίας
Σϋγκλητος
4. Προσδιορισμός διορθωτικών ενεργειών
Υπεύθυνος Προστασίας Δεδομένων,
Διαχείριση Αστοχιών – Ενέργειες Βελτίωσης

3. Έλεγχος επίτευξης στόχων

Υπεύθυνος Προστασίας Δεδομένων,
Δείκτες-Στόχοι
2. Προσδιορισμός δεικτών & στόχων

Σϋγκλητος
Υπεύθυνος Προστασίας Δεδομένων,


 
Αρχή
Τέλος
5. Ετήσιος έλεγχος επίτευξης στόχων και απολογισμός

Υπεύθυνος Προστασίας Δεδομένων,
Διεύθυνση Μηχανοργάνωσης
 Διαχείριση Αστοχιών – Ενέργειες Βελτίωσης














	










Ε. Διενέργεια Συμβουλίου με σκοπό την ανασκόπηση των Διαδικασιών και Πολιτικών Διασφάλισης των Προσωπικών Δεδομένων

1.  Προετοιμασία θεμάτων Συμβουλίου

Υπεύθυνος Προστασίας Δεδομένων,

3. Λήψη αποφάσεων
Σύγκλητος
Υπεύθυνος Προστασίας Δεδομένων,
 Πρακτικά Συμβουλίου Ανασκόπησης
 Δείκτες – Στόχοι
2. Διενέργεια Συμβουλίου

Σύγκληττος, 
Υπεύθυνος Προστασίας Δεδομένων,
Διεύθυνση Μηχανοργάνωσης
Αρχή
Τέλος

















Ανάλυση

Α. Παρακολούθηση Νομικού και Κανονιστικού Πλαισίου
Φάση 1: 	Ο Υπεύθυνος Προστασίας Δεδομένων σε συνεργασία με τη Νομική Υπηρεσία του Πανεπιστημίου. παρακολουθεί σε συνεχή βάση το ισχύον νομικό και κανονιστικό πλαίσιο σχετικά με την προστασία των δεδομένων προσωπικού χαρακτήρα και καταρτίζει σχετικό μητρώο με τις απαιτήσεις που τίθενται στο Πανεπιστήμιο, συμπληρώνοντας το «Μητρώο νομικών/ κανονιστικών απαιτήσεων». Ενδεικτικά παρακολουθεί:
· την εθνική και κοινοτική νομοθεσία,
· κανονιστικές πράξεις και οδηγίες εποπτικών και κανονιστικών αρχών (ΑΠΔΠΧ).  
Φάση 2: 	Ο Υπεύθυνος Προστασίας Δεδομένων σε συνεργασία με τη Νομική Υπηρεσία του Πανεπιστημίου, αξιολογούν τις επιδράσεις των αλλαγών του νομικού και κανονιστικού πλαισίου στα έγγραφα του Πανεπιστημίου, στα κείμενα ενημέρωσης των φυσικών προσώπων και των Διαδικασιών και Πολιτικών Διασφάλισης προσωπικών δεδομένων, κ.λπ.
Φάση 3: 	Εφόσον προκύπτει η ανάγκη για την προσαρμογή των εγγράφων του ή την έκδοση νέων, προγραμματίζονται ενδεχόμενες ενημερώσεις/ εκπαιδεύσεις του εμπλεκόμενου προσωπικού του Πανεπιστημίου και δημιουργούνται ή τροποποιούνται τα κατάλληλα έγγραφα σε συνεργασία προϊσταμένων διευθύνσεων/τμημάτων, Υπευθύνου Προστασίας Δεδομένων και Νομικής Υπηρεσίας

Β. Διενέργεια Εσωτερικών Επιθεωρήσεων
Φάση 1: 	Ο Υπεύθυνος Προστασίας Δεδομένων είναι υπεύθυνος για τον προγραμματισμό των εσωτερικών επιθεωρήσεων με βάση την κατάσταση και τη σπουδαιότητα των συστημάτων και διαδικασιών καθώς και τα αποτελέσματα προηγούμενων επιθεωρήσεων και τις σημαντικές αλλαγές που έχουν υλοποιηθεί για θέματα προστασίας προσωπικών δεδομένων. Εσωτερικοί επιθεωρητές μπορεί να ορισθούν αρμόδιοι εργαζόμενοι της Νομικής Υπηρεσίας, της Διεύθυνσης Μηχανοργάνωσης και ο Υπεύθυνος Προστασίας Δεδομένων. 
Το πρόγραμμα επιθεωρήσεων για κάθε έτος καταγράφεται στο έντυπο «Προγραμματισμός Επιθεωρήσεων». Όλα τα τμήματα του Πανεπιστημίου εντός του πεδίου εφαρμογής του Προγράμματος Προστασίας Προσωπικών Δεδομένων επιθεωρούνται τουλάχιστον μία φορά ανά έτος. Έκτακτες Επιθεωρήσεις μπορούν να γίνουν κατά την κρίση του του Υπεύθυνου Προστασίας Δεδομένων. Ο σκοπός, τα κριτήρια και η μέθοδος διενέργειας των Εσωτερικών Επιθεωρήσεων περιγράφονται στον ακόλουθο πίνακα: 
	Σκοπός
	Κριτήρια
	Μέθοδος

	Α. Έλεγχος Εφαρμογής: Αν οι Πολιτικές και Διαδικασίες Προστασίας Προσωπικών Δεδομένων εφαρμόζονται αποτελεσματικά.
	· Ελεγχόμενα έγγραφα των Πολιτικών και Διαδικασίων Προστασίας Προσωπικών Δεδομένων (π.χ. Πολιτικές, Διαδικασίες, Οδηγίες)
	· Μελέτη ελεγχόμενων εγγράφων
· Έλεγχος αρχείων
· Διενέργεια συνεντεύξεων με τους εργαζομένους
· Παρατήρηση εργασιών

	Β. Έλεγχος κάλυψης απαιτήσεων των προτύπων: Οι Εσωτερικοί Επιθεωρητές μελετούν τις Πολιτικές και Διαδικασίες Προστασίας Προσωπικών Δεδομένων ώστε να διαπιστώσουν αν καλύπτονται πλήρως οι απαιτήσεις της νομοθεσίας 
	· Ευρωπαϊκός Κανονισμός GDPR (679/2016)
· Εθνική νομοθεσία για την προστασία προσωπικών δεδομένων
· Ελεγχόμενα έγγραφα
	· Σύγκριση απαιτήσεων της νομοθεσίας με τις εφαρμοζόμενες Πολιτικές και Διαδικασίες Προστασίας Προσωπικών Δεδομένων
· Διενέργεια συνεντεύξεων με τους εργαζόμενους
· Έλεγχος αρχείων

	Γ. Έλεγχος Συμφωνίας των Πολιτικών και Διαδικασιών Προστασίας Προσωπικών Δεδομένων  με τις απαιτήσεις της Συγκλητου
	· Πολιτική Προστασίας Προσωπικών Δεδομένων
· Στόχοι
· Ανάγκες του Πανεπιστημίου
	· Συνεντεύξεις με Προϊστάμενους Τμημάτων, τη Διεύθυνση Πληροφοριακών Συστημάτων, Τηλεπικοινωνιών και Προσωπικών Δεδομένων και Υπεύθυνο Προστασίας Δεδομένων


Οι Προϊστάμενοι των επιθεωρούμενων Τμημάτων ειδοποιούνται τουλάχιστον 15 ημέρες πριν την επιθεώρηση του Τμήματός τους. Σε κάθε Τμήμα επιθεωρείται το σύνολο των διαδικασιών και δραστηριοτήτων του. Ο Εσωτερικός Επιθεωρητής επιλέγεται ώστε να είναι κατάλληλα εκπαιδευμένος και ανεξάρτητος από το Τμήμα, τη διεργασία ή τη διαδικασία που θα επιθεωρήσει. Ο Εσωτερικός Επιθεωρητής μελετά τις Πολιτικές, τις Διαδικασίες και τα σχετικά με την επιθεωρούμενη δραστηριότητα ελεγχόμενα έγγραφα των Πολιτικών και Διαδικασιών Προστασίας Προσωπικών Δεδομένων. Συνίσταται ο Εσωτερικός Επιθεωρητής να ετοιμάζει ένα check list με σημεία τα οποία θα πρέπει να επιθεωρήσει.
Φάση 2: 	Ο Εσωτερικός Επιθεωρητής καταγράφει τα ευρήματα και τις παρατηρήσεις του, θετικές και αρνητικές, τη γενική εικόνα της επιθεωρούμενης δραστηριότητας, τον βαθμό εφαρμογής των Πολιτικών και Διαδικασιών, την αποτελεσματικότητα/αποδοτικότητα των Πολιτικών και Διαδικασιών, τη γνώση των Πολιτικών και Διαδικασιών από τους εργαζομένους, τα σημεία προς βελτίωση και τις μη συμμορφώσεις (ως προς τις Διαδικασίες ή την Πολιτική του Πανεπιστημίου ή άλλο ελεγχόμενο έγγραφο) κατά την επιθεώρηση. Τα ευρήματα και οι παρατηρήσεις πρέπει να είναι διασταυρωμένα, αντικειμενικά και ανεξάρτητα από προσωπικές απόψεις των επιθεωρούμενων.
Φάση 3: 	Στο έντυπο «Αναφορά Επιθεώρησης» ο Εσωτερικός Επιθεωρητής καταγράφει τα ονόματα των εργαζομένων που επιθεωρήθηκαν καθώς και τα Τμήματα και τις δραστηριότητες που επιθεώρησε. Παρουσιάζει τη γενική εικόνα και τα θετικά ευρήματα που εντόπισε και ενδεχόμενα σχόλια και παρατηρήσεις. Επίσης, καταγράφει τα αρχεία που έλεγξε μεριμνώντας ώστε το ελεγχόμενο δείγμα να είναι επαρκές και αντιπροσωπευτικό.
Ο Εσωτερικός Επιθεωρητής για κάθε αρνητικό εύρημα, σημειώνει ΜΗΣ στο έντυπο «Αναφορά Μη Συμμορφώσεων (ΜΗΣ)» στη θέση ΚΑΤΗΓΟΡΙΑ ΕΥΡΗΜΑΤΟΣ, εάν αποτελεί Μη Συμμόρφωση και Π εάν αποτελεί παρατήρηση, καθώς και τη σχετική Πολιτική ή Διαδικασία (ή άλλο ελεγχόμενο έγγραφο των Πολιτικών και Διαδικασιών Προστασίας Προσωπικών Δεδομένων).  
Για κάθε εύρημα ο Εσωτερικός Επιθεωρητής συμφωνεί με τον αρμόδιο της επιθεωρούμενης δραστηριότητας και τον Υπεύθυνο Προστασίας Δεδομένων, όπου απαιτείται:
· Την απαιτούμενη διόρθωση 
· Τη διορθωτική ενέργεια προκειμένου να αντιμετωπιστεί η πρωταρχική αιτία της Μη Συμμόρφωσης, 
· Τον Υπεύθυνο υλοποίησης και 
· Την προθεσμία ολοκλήρωσης
και υπογράφει την αναφορά ο ίδιος, οι αρμόδιοι των επιθεωρούμενων δραστηριοτήτων  και όπου απαιτείται, και ο Υπεύθυνος Προστασίας Δεδομένων.
Ο Υπεύθυνος Προστασίας Δεδομένων, σε συνεννόηση με τον Εσωτερικό Επιθεωρητή, ελέγχει την αποτελεσματικότητα της διορθωτικής ενέργειας όταν υλοποιηθεί, συμπληρώνοντας τα αντίστοιχα πεδία του εντύπου «Αναφορά Μη Συμμορφώσεων (ΜΗΣ)» και ενημερώνει αντίστοιχα το έντυπο «Διαχείριση Αστοχιών - Ενέργειες Βελτίωσης», για την παρακολούθηση της υλοποίησης των απαιτούμενων διορθωτικών ενεργειών. Ο Υπεύθυνος Προστασίας Δεδομένων αποθηκεύει τις αναφορές επιθεωρήσεων και τα ευρήματα στην προβλεπόμενη θέση στο διακομιστή αρχείων όπου τηρείται η τεκμηρίωση των Πολιτικών και Διαδικασιών Προστασίας Προσωπικών Δεδομένων.
Φάση 4: 	Ο Υπεύθυνος Προστασίας Δεδομένων και όπου απαιτείται, η Διεύθυνση Μηχανοργάνωσης, ενημερώνουν τη Σύγκλητο/ Συμβούλιο Διοίκησης για τα αποτελέσματα της επιθεώρησης με την παρουσίαση των Αναφορών Επιθεώρησης για την ανασκόπηση των Πολιτικών και Διαδικασιών Προστασίας Προσωπικών Δεδομένων.
Σε περίπτωση που τα ευρήματα αφορούν σημαντικά θέματα για τη λειτουργία του Πανεπιστημίου, τότε ο Υπεύθυνος Προστασίας Δεδομένων ενημερώνει άμεσα την Σύγκλητο/ Συμβούλιο Διοίκησης συντάσσοντας έκθεση απολογισμού εσωτερικών επιθεωρήσεων σχετικά με:
· Τα αποτελέσματα των επιθεωρήσεων
· Τον βαθμό υλοποίησης των διορθωτικών ενεργειών
· Τη γενικότερη εικόνα των Πολιτικών και Διαδικασιών Προστασίας Προσωπικών Δεδομένων.

Γ. Διαχείριση αστοχιών – προληπτικές ενέργειες
Φάση 1: 	Όταν οποιοσδήποτε εργαζόμενος εντοπίσει κάποια αστοχία, αναφέρει το περιστατικό στον Υπεύθυνο Προστασίας Δεδομένων. Ο Υπεύθυνος Προστασίας Δεδομένων καταγράφει στο έντυπο «Διαχείριση Αστοχιών – Ενέργειες Βελτίωσης» την ημερομηνία εμφάνισης της αστοχίας, την πλήρη περιγραφή και αν είναι δυνατόν την εκτίμηση του προκαλούμενου κόστους. Παράλληλα, γίνεται εκτίμηση της σοβαρότητας και της επαναληψιμότητας της αστοχίας.
Ως αστοχίες για το Πανεπιστήμιο θεωρούνται κυρίως αλλά όχι περιοριστικά:
· Απόκλιση από τον στόχο των καθορισμένων δεικτών
· Ακατάλληλη υπηρεσία/ προϊόν προερχόμενη από προμηθευτή 
· Μη εκπλήρωση υποχρεώσεων εντός προθεσμιών
· Μη συμμόρφωση σε έλεγχο ή επιθεώρηση
· Οτιδήποτε άλλο μπορεί να εκθέσει το Πανεπιστήμιο.
Φάση 2: 	Ο Υπεύθυνος Προστασίας Δεδομένων συντονίζει τη διερεύνηση του περιστατικού με στόχο τον εντοπισμό της αιτίας, την οποία και καταγράφει στο έντυπο «Διαχείριση Αστοχιών – Ενέργειες Βελτίωσης».
Φάση 3: 	Ο Υπεύθυνος Προστασίας Δεδομένων ανάλογα με τη φύση του προβλήματος, αναζητά σε συνεργασία με τη Διεύθυνση Μηχανοργάνωσης, όπου απαιτείται, τρόπους επίλυσης του προβλήματος που έχει προκύψει από την εμφάνιση της αστοχίας. Ο τρόπος αντιμετώπισης (Διόρθωση) καταγράφεται στο έντυπο «Διαχείριση Αστοχιών – Ενέργειες Βελτίωσης».
Φάση 4: 	Ο Υπεύθυνος Προστασίας Δεδομένων διερευνά και προσδιορίζουν τις πρωτογενείς αιτίες των αστοχιών και των λαθών και αξιολογούν την αναγκαιότητα λήψης συγκεκριμένων ενεργειών, ώστε να αποτραπεί η εμφάνιση ή επανεμφάνιση αστοχιών. Οι σχετικές ενέργειες καταγράφονται στο έντυπο «Διαχείριση Αστοχιών – Ενέργειες Βελτίωσης». 
Για κάθε Διορθωτική ή Προληπτική Ενέργεια, καθορίζουν τον επιθυμητό στόχο (εξάλειψη αιτίας, βελτίωση διαδικασίας, κ.λπ.) και τον καταγράφουν στο έντυπο «Διαχείριση Αστοχιών – Ενέργειες Βελτίωσης».
Φάση 5: 	Οι Διορθωτικές και Προληπτικές Ενέργειες που απαιτούνται για τη διαχείριση της αστοχίας εγκρίνονται από τον Υπεύθυνο Προστασίας Δεδομένων και την Σύγκλητο/Συμβούλιο Διοίκησης και ανατίθενται σε εργαζόμενους ή συνεργάτες του Πανεπιστημίου με συγκεκριμένη καταληκτική ημερομηνία υλοποίησης.
Όλοι οι εργαζόμενοι οφείλουν να υλοποιούν τις Διορθωτικές και Προληπτικές Ενέργειες που τους έχουν ανατεθεί εντός της ορισμένης προθεσμίας. Σε περίπτωση αδυναμίας ενημερώνονται ο Υπεύθυνος Προστασίας Δεδομένων για τα αίτια της καθυστέρησης.
Φάση 6: 	Μετά την παρέλευση εύλογου χρονικού διαστήματος από την ολοκλήρωση υλοποίησης των Διορθωτικών και Προληπτικών Ενεργειών, ο Υπεύθυνος Προστασίας Δεδομένων  και η Διεύθυνση Πληροφοριακών Συστημάτων, Τηλεπικοινωνιών και Προσωπικών Δεδομένων ή ο Υπεύθυνος Ασφάλειας Πληροφοριών (όταν οριστεί) αξιολογούν την επίτευξη των στόχων και την αποτελεσματικότητά τους και καταγράφουν τα αποτελέσματα στο έντυπο «Διαχείριση Αστοχιών – Ενέργειες Βελτίωσης». 
Σε περίπτωση που δεν έχουν επιτευχθεί τα επιθυμητά αποτελέσματα, οι παραπάνω είναι δυνατόν να εκκινήσουν νέες διορθωτικές και προληπτικές ενέργειες ή να επανεξετάσουν την αιτία, η οποία θεωρήθηκε ως πρωταρχική πηγή του προβλήματος. Οι νέες διορθωτικές ενέργειες καταχωρούνται στο έντυπο «Διαχείριση Αστοχιών – Ενέργειες Βελτίωσης».
Ο Υπεύθυνος Προστασίας Δεδομένων πραγματοποιεί στατιστική επεξεργασία των αστοχιών και ενημερώνει με τα παραπάνω στοιχεία την Σύγκλητο/Συμβούλιο Διοίκησης στο Συμβούλιο που διεξάγεται για την ανασκόπηση των Διαδικασιών και Πολιτικών Διασφάλισης των Προσωπικών Δεδομένων.


Δ. Μέτρηση απόδοσης – στοχοθεσία
Φάση 1: 	Η Σύγκλητος/Συμβούλιο Διοίκησης προσδιορίζει τους Κρίσιμους Παράγοντες Επιτυχίας προκειμένου να είναι εφικτή η επίτευξη της αποστολής του Πανεπιστημίου, όπως εκφράζεται στην Πολιτική Προστασίας Προσωπικών Δεδομένων.
Φάση 2: 	Ο Υπεύθυνος Προστασίας Δεδομένων μετά από τη απόφαση της Συγκλήτου /Συμβούλιου Διοίκησης, προσδιορίζει τους δείκτες απόδοσης των Πολιτικών και Διαδικασιών προστασίας προσωπικών δεδομένων, οι οποίοι προκύπτουν από:
· Τους Κρίσιμους Παράγοντες Επιτυχίας,
· Τις απαιτήσεις ασφαλούς διαχείρισης των υπηρεσιών που προσφέρονται,
· Την αποτελεσματική και αποδοτική εφαρμογή των διαδικασιών διασφάλισης προσωπικών δεδομένων.
Για κάθε δείκτη προσδιορίζονται:
· Ο ποσοτικός στόχος 
· Ο υπεύθυνος παρακολούθησης του δείκτη 
· Η συχνότητα παρακολούθησης του δείκτη 
· Ο τρόπος υπολογισμού του δείκτη
· Οι ενέργειες για  την επίτευξη του δείκτη – στόχου
Φάση 3: 	Η πορεία του δείκτη και η επίτευξη των στόχων παρακολουθείται συνεχώς από τον εκάστοτε υπεύθυνο. Για την παρακολούθηση και την καταγραφή των τιμών των δεικτών χρησιμοποιείται το έντυπο «Δείκτες-Στόχοι». Ο Υπεύθυνος Προστασίας Δεδομένων παρακολουθεί όλα τα ανωτέρω.
Φάση 4: 	Σε ενδεχόμενη μη επίτευξη των στόχων, οι προτεινόμενές διορθωτικές ενέργειες, εάν είναι εφικτό, καταγράφονται από τον Υπεύθυνο Προστασίας Δεδομένων στο έντυπο «Διαχείριση Αστοχιών – Ενέργειες Βελτίωσης».
Φάση 5: 	Σε ετήσια βάση ο Υπεύθυνος Προστασίας Δεδομένων παρουσιάζει απολογιστική αναφορά απόδοσης στο  Συμβούλιο, κατά τη διαδικασία της Ανασκόπησης των Διαδικασιών και Πολιτικών, και βάσει αυτής εξετάζεται:
· εάν απαιτούνται παρεμβάσεις στις Διαδικασίες και Πολιτικές Διασφάλισης των Προσωπικών Δεδομένων, ώστε να επέλθει αύξηση της αποδοτικότητας και της αποτελεσματικότητας των εργασιών του Πανεπιστημίου και η εκτέλεση διορθωτικών ενεργειών,
· εάν απαιτείται αναθεώρηση των κρίσιμων παραγόντων επιτυχίας ή/ και των δεικτών παρακολούθησης,  των στόχων αυτών καθώς και των ενεργειών που έχουν οριστεί για την επίτευξη τους. 
Η Σύγκλητος/ Συμβούλιο Διοίκησης αποφασίζει αν απαιτούνται Διορθωτικές Ενέργειες, οι οποίες καταγράφονται στο έντυπο «Διαχείριση Αστοχιών – Ενέργειες Βελτίωσης» καθώς και τη μέτρηση απόδοσης και τη στοχοθεσία για το επόμενο έτος.  

Ε. Διενέργεια Συμβουλίου με σκοπό την ανασκόπηση των Διαδικασιών και Πολιτικών   Διασφάλισης των Προσωπικών Δεδομένων
Φάση 1: 	Ο  Υπεύθυνος Προστασίας Δεδομένων προετοιμάζει τα θέματα που θα συζητηθούν στο Συμβούλιο και ενημερώνουν σχετικά τους συμμετέχοντες μέσω email ή επιστολής. Τα θέματα του συμβουλίου ανασκόπησης αποτυπώνονται στην ακόλουθη λίστα: 
· Αποφάσεις προηγουμένου συμβουλίου
· Κατάσταση ενεργειών προηγούμενων συμβουλίων ανασκόπησης
· Εσωτερικά ή Εξωτερικά Θέματα που επηρεάζουν τις Πολιτικές και Διαδικασίες προστασίας προσωπικών δεδομένων 
· Αποτελέσματα Επιθεωρήσεων
· Μη Συμμορφώσεις και Διορθωτικές Ενέργειες
· Μετρήσεις, Τιμές Δεικτών, Στοχοθεσία (ανασκόπηση προηγουμένου έτους & Στοχοθεσία νέου  / αναθεώρηση δεικτών που παρακολουθούνται)
· Διερεύνηση Ευκαιριών για αλλαγές και βελτιώσεις των Πολιτικών και Διαδικασιών προστασίας προσωπικών δεδομένων 
· Προτάσεις βελτίωσης των Πολιτικών και Διαδικασιών προστασίας προσωπικών δεδομένων από τους εργαζόμενους
· Απειλές και Κίνδυνοι που έχουν αναγνωριστεί για τις Πολιτικές και Διαδικασίες προστασίας προσωπικών δεδομένων και αναφερθεί από τους εργαζόμενους 
· Αρχεία από ανασκοπήσεις Διαδικασιών
· Αποτελέσματα από τεχνολογικές αναβαθμίσεις ή/και αλλαγές
· Επίσημα αιτήματα για αξιολόγηση από κανονιστικούς φορείς, από εποπτικούς φορείς (π.χ. ΑΠΔΠΧ) και άλλα ενδιαφερόμενα μέρη
· Διαχείριση καταγγελιών/παραπόνων από φυσικά πρόσωπα 
· Παραβιάσεις προσωπικών δεδομένων που έχουν πραγματοποιηθεί
· Απαντήσεις σε Αιτήματα από φυσικά πρόσωπα και αρμόδιες αρχές
· Σημαντικές αλλαγές στις Πολιτικές και Διαδικασίες προστασίας προσωπικών δεδομένων που έχουν υλοποιηθεί
· Επικοινωνία με ενδιαφερόμενα μέρη
· Αποτελέσματα Μελέτης Εκτίμησης Αντικτύπου Ιδιωτικότητας (σε υφιστάμενες και σχεδιαζόμενες επεξεργασίες)
· Πρόγραμμα εκπαίδευσης (ανασκόπηση εκπαίδευσης προηγουμένου έτους / εντοπισμός εκπαιδευτικών αναγκών προσωπικού)
· Αξιολόγηση τρίτων μερών και ειδικότερα προμηθευτών (αναφορά και σε προμηθευτές με το ρόλο του  Εκτελούντα την Επεξεργασία)
· Έλεγχος και Έγκριση του Αρχείου Δραστηριοτήτων Επεξεργασίας
· Ανασκόπηση Πολιτικής Προστασίας Προσωπικών Δεδομένων (διερεύνηση της συμφωνίας με τις παρούσες ανάγκες)
· Διάθεση πόρων που είναι αναγκαίοι για τα παραπάνω (κεφάλαιο, άνθρωποι, μηχανήματα, κ.λπ.)
Φάση 2: 	Το σχετικό Συμβούλιο συγκαλείται τουλάχιστον μια φορά ανά έτος με εισήγηση του Υπεύθυνου Προστασίας Δεδομένων καθώς και όποτε άλλοτε κριθεί σκόπιμο. 
Στο Συμβούλιο συμμετέχουν η Σύγκλητος/Συμβούλιο Διοίκησης, ο Υπεύθυνος Προστασίας Δεδομένων, εκπρόσωπος της Διεύθυνσης Μηχανοργάνωσης και όποιος επιθυμεί ή κρίνεται απαραίτητο να το παρακολουθήσει.
Φάση 3: 	Τηρούνται τα πρακτικά του Συμβουλίου με ευθύνη του Υπεύθυνου Προστασίας Δεδομένων,  όπου καταγράφονται τα αποτελέσματα του συμβουλίου, δηλαδή οι αποφάσεις και ενέργειες που σχετίζονται με:
· Τα θέματα που αναφέρονται στη φάση 1.
· Ευκαιρίες που πρέπει να αξιοποιηθούν και Αλλαγές που πρέπει να γίνουν στις Πολιτικές και Διαδικασίες προστασίας προσωπικών δεδομένων με στόχο τη βελτίωση της αποτελεσματικότητάς τους, των διεργασιών, των πολιτικών και των διαδικασιών του Πανεπιστημίου.
· Τους αναγκαίους πόρους (ανθρώπινο δυναμικό, υποδομές, εκπαίδευση, κ.ο.κ.) για την υλοποίηση των ανωτέρω αποφάσεων.
· Διορθωτικές Ενέργειες που αποφασίσθηκε να υλοποιηθούν στο τρέχον έτος καταγράφονται στο έντυπο «Διαχείριση Αστοχιών – Ενέργειες Βελτίωσης» όπως αναλύθηκε παραπάνω. 
· Παρακολούθηση επίτευξης δεικτών στόχων όπως αυτές έχουν οριστεί σύμφωνα με τα ανωτέρω  και έχουν αποτυπωθεί στο έντυπο «Δείκτες – Στόχοι». 
Αρχεία

